**Viðauki 2**



**Nafn verkefnis:** AGROecological strategies for

SUStainable weed management in key European crops

**Styrkur númer:** 101084084

**Yfirlýsing um upplýst samþykki**

Ráðgjafarmiðstöð Landbúnaðarins (RML) hefur umsjón með persónuupplýsingum sem aflað er í þessu verkefni. Þú getur haft samband við RML í síma 516 5000 eða í tölvupósti (rml@rml.is).

**Um AGROSUS verkefnið**: AGROSUS-verkefninu (fjármagnað af Horizon Europe) er ætlað að finna verkfæri og aðferðir, byggðar á hugmyndum landbúnaðarvistfræði, sem nýtast við meðhöndlun og eyðingu illgresis í lífrænni, hefðbundinni og vistvænni ræktun. Verkefnið hefur það að markmiði að minnka notkun illgresiseyða og takmarka umhverfisáhrif þeirra og áhrif á líffræðilegan fjölbreytileika. Nálgun verkefnisins er byggð á aðkomu margra aðila þar sem hagsmunaaðilar, allt frá bændum til stjórnsýslu, koma með mismunandi sýn á viðfangsefni verkefnisins.

**Ástæða þátttöku þinnar:** Þér er boðið að taka þátt í rannsóknarverkefni okkar, AGROSUS, um notkun landbúnaðarvistfræðiaðferða við meðhöndlun illgresis. Þér verður boðið að taka þátt í:

* Spurningalistum
* Viðtölum
* Vinnustofum
* Rýnihópum
* Viðburðum þar sem niðurstöður verkefnisins verða kynntar

**Greiðsla:** Þú munt ekki fá greitt fyrir þátttöku þína.

**Notkun gagna/sýna:** Efni og gögn sem verður safnað verða hluti af rannsókn sem gæti verið kynnt á vísinda- eða fagfundum eða birt í vísinda- eða fagtímaritum þar sem upplýsingum um AGROSUS verkefnið verður komið á framfæri. Eingöngu verður unnið með persónuupplýsingar þegar það er nauðsynlegt vegna stjórnunar, reksturs, bókhalds, rannsókna og eftirlits, til þess að stuðla að öruggri og áreiðanlegri framkvæmd AGROSUS, með fyrirvara um réttindi einstaklinga samkvæmt þeim lögum sem við eiga.

**Persónuupplýsingar sem safnað verður** í þessari rannsókn:

* **Bændur:**

Lýðfræðigögn: Land og landsvæði, aldur, kyn, menntun

Faglegar upplýsingar: Staða á býlinu, menntun, þátttaka í samtökum, starfsreynsla, lýsing býlis, nytjajurta og framleiðslu

* **Hagsmunaaðilar:**

Lýðfræðigögn: Land og landsvæði, aldur, kyn, menntun

Faglegar upplýsingar: Staða, menntun, þátttaka í samtökum, starfsreynsla, skoðanir á aðferðum í landbúnaði

**Trúnaður:** Svör þín og þátttaka eru bundin trúnaði. Nafn þitt og aðrar upplýsingar um þig verða ekki gerðar opinberar. Þér verður úthlutað númeri af handahófi. Aðilar sem afrita svör þín munu aðeins sjá þetta númer. Enginn sem ekki vinnur við verkefnið mun hafa aðgang að svörum þínum. Nafnlaust afrit af svörum þínum verður geymt þar til verkefninu lýkur.

**Geymsla gagna, vernd, varðveisla og eyðing**: Persónuupplýsingar verða geymdar á öruggan hátt hjá RML til þess að koma í veg fyrir brot á trúnaði á meðan á verkefninu stendur. Gögnum um þig verður eytt án tafar ef beiðni um slíkt berst. Annars verður persónuupplýsingum um þig eytt á sjálfvirkan hátt í maí 2032, fimm árum eftir lok verkefnisins.

Aðeins þeir aðilar sem vinna að verkefninu hjá RML munu hafa aðgang að persónuupplýsingum þátttakenda og verður þeim ekki deilt með öðrum samstarfsaðilum sem koma að AGROSUS verkefninu.

**Réttindi þín**: Samkvæmt evrópsku persónuverndarlöggjöfinni (GDPR), hefur þú rétt á því að biðja um aðgang að, leiðrétta, eyða eða takmarka úrvinnslu persónuupplýsinga um þig. Þú átt einnig rétt á því að afturkalla þetta samþykki fyrir notkun persónuupplýsinga þinna. Þátttaka þín er valfrjáls og þú átt rétt á því að neita að taka þátt, hætta við þátttöku þína eða draga til baka sýni eða gögn, hvenær sem er án þess að það hafi afleiðingar fyrir þig. Til þess að nýta þennan rétt þarft þú að hafa samband við RML í síma eða með tölvupósti. Nafni þínu og upplýsingum verður haldið leyndum, þau aldrei gerð opinber, aðgengileg eða hægt að leita eftir þeim og ekki verður hægt bera kennsl á þig út frá gögnum eða sýnum. Þú verður ávallt eigandi gagnanna og sýnanna sem safnað verður. Gögnin verða þér aðgengileg í gegnum persónuleg samskipti eða skýrslu.

Ef RML hefur, að þínu mati, ekki svarað þér á almennilegan hátt þegar þú leitar réttar þíns eða ef RML hefur brotið gegn Evrópulöggjöf, getur þú sent inn kvörtun til viðeigandi eftirlitsstofnunar ESB eða EFTA.

**Þátttaka og afturköllun:** Þú tekur þátt í þessari rannsókn sjálfviljug/ur. Þú getur afturkallað þátttöku þína með því að láta rannsakanda vita að þú viljir ekki lengur taka þátt (þú þarft ekki að útskýra ástæðuna), án þess að það hafi neikvæðar afleiðingar í för með sér. Þú getur sleppt hvaða spurningu sem er í viðtalinu en samt haldið áfram þátttöku í rannsókninni.

**Niðurstöður rannsóknarinnar:** Upplýsingar frá þér og öðrum þátttakendum verða notaðar í rannsóknarskýrslur og dreift með birtingum vísindagreina og á kynningum. Ef vitnað verður beint í þig, munu nafn þitt og aðrar persónugreinanlegar upplýsingar ekki verða birtar.

**Tengiliðaupplýsingar:** Ef þú hefur einhverjar spurningar, áhyggjur eða kvartanir um þessa rannsókn, aðferðir hennar, áhættu og ávinning, hafðu þá samband við verkefnastjórann (Dr. Adela M Sánchez-Moreiras; adela@uvigo.gal, +34 986 81 8714). Verkefnastjóri AGROSUS hjá RML er Sigrún Dögg Eddudóttir (sigrun@rml.is, 516 5049)

**Sjálfstæður tengiliður:** Ef þú ert ekki ánægð/ur með það hvernig þessi rannsókn er unnin eða ef þú hefur einhverjar áhyggjur, kvartanir eða almennar spurningar um rannsóknina eða réttindi þín sem þátttakanda, vinsamlegast hafðu samband við Hr. Antonio Ferreras (siðferðislegan ráðgjafa) hjá KALAMAN Consulting S.L. (aferreras@kalaman.es, +34 639344893, www.kalaman.es) til þess að ræða við aðila sem ekki er tengdur rannsóknarhópnum.

**Gagnaverndarfulltrúi verkefnisins:** Dr. Ana Garriga Domínguez (University of Vigo): ceishma@uvigo.gal; +34 699 57 11 50**. Gagnaverndarfulltrúi hjá RML:** Karvel L. Karvelsson (klk@rml.is, 516 5030).

**Þú ert hvött/hvattur til þess að spyrja spurninga eða vekja máls á áhyggjuefnum um eðli rannsóknarinnar eða aðferðanna hvenær sem er.**

[ ]  Já, ég samþykki að taka þátt í athöfnum sem taldar eru upp í hlutanum „Ástæða þátttöku þinnar“ hér að ofan.

[ ]  Nei, ég samþykki ekki að taka þátt í athöfnum sem taldar eru upp í hlutanum „Ástæða þátttöku þinnar“ hér að ofan.

[ ]  Já, ég samþykki að persónuupplýsingar mínar verði notaðar í AGROSUS verkefninu, í þeim tilgangi sem gefinn er upp í þessu skjali.

[ ]  Nei, ég samþykki ekki að persónuupplýsingar mínar verði notaðar í AGROSUS verkefninu, í þeim tilgangi sem gefinn er upp í þessu skjali.



Nafn þátttakanda



Undirskrift þátttakanda Staður og dagsetning

Vinsamlegast sendu eyðublaðið ásamt spurningalistanum á netfangið sigrun@rml.is.